
లండన్, జనవరి 16: ఐరోపాలో అమెరికా ఇప్పటిదాకా అనుసరిస్తూ వస్తున్న విదేశాంగ విధానాన్ని కొత్త అధ్యక్షుడు డొనాల్డ్ ట్రంప్ సమూలంగా మార్చివేసే అవకాశాలు కనిపిస్తున్నాయి. ముఖ్యంగా పూర్వపు సోవియట్ యూనియన్ను ఎదుర్కొనేందుకు ఐరోపా దేశాలతో కలిసి ఏర్పాటు చేసిన ఉత్తర అట్లాంటిక్ దేశాల ఒప్పంద సంసంస్థ (నాటో)ను ఆయన వదులుకుంటారన్న సంకేతాలు వెలువడుతున్నాయి. ఈ కూటమికి కాలం చెల్లిందని ప్రకటించిన ఆయన.. రష్యాతో అణు ఒప్పందం కుదుర్చుంటామని ప్రకటించడం ఐరోపాలో ప్రకంపనలు సృష్టిస్తున్నాయి. బ్రిటిష్ పత్రిక ‘ది టైమ్స్’, జర్మన్ పత్రిక ‘బైల్డ్’కు ఆదివారం తొలిసారి ఆయన వేర్వేరుగా ఇంటర్వ్యూ ఇచ్చారు. ఈ సందర్భంగా ఐరోపా సమాజం (ఈయూ) నుంచి బ్రిటన్ వైదొలగడం (బ్రెగ్జిట్) గొప్ప విషయమని చెప్పారు. ప్రజలు, ఆయా దేశాలు స్వీయ గుర్తింపు కోరుకుంటున్నాయని, బ్రిటన్ కూడా అదే కోరుకుందని తెలిపారు. త్వరలోనే మిగతా ఐరోపా దేశాలు కూడా ఈయూ నుంచి బయటకు వచ్చేస్తాయని జోస్యం చెప్పారు. తన హయాంలో అమెరికా, బ్రిటన్ సత్వరమే వాణిజ్య ఒప్పందం కుదుర్చుకుంటాయన్నారు. బ్రిటన్కు తాను పెద్ద అభిమానినని చెప్పారు. తన తల్లి స్కాట్లండ్ వాసి అని. బ్రిటిష్ రాణి అంటే ఆమెకెంతో ఇష్టమని చెప్పారు. ప్రధాని థెరెసా మే తనతో భేటీ కావాలని కోరుతున్నారని, తాను వైట్హౌ్సలోకి అడుగుపెట్టగానే ఈ సమావేశం జరుగుతుందన్నారు. పశ్చిమాసియాలో యుద్ధక్షేత్రాల నుంచి పారిపోతున్న శరణార్థులకు జర్మనీ చాన్స్లర్ ఏంజెలా మెర్కెల్ ఆశ్రయమివ్వడాన్ని ట్రంప్ తప్పుబట్టారు. దీనివల్ల ఐరోపా సుస్థిరతకే ముప్పు ఏర్పడిందని ఆందోళన వ్యక్తంచేశారు. ‘నాటో సైనిక కూటమి ఏనాడో రూపొందినది. ఇప్పటి పరిస్థితులకు పనికిరాదు. పైగా అమెరికా చేస్తున్న సాయానికి ఐదు దేశాలు మాత్రమే డబ్బు చెల్లిస్తున్నాయి. మిగతా దేశాలు పైసా ఇవ్వడం లేదు. పైగా ఉగ్రవాదంపై పోరాడడం లేదు’ అని వ్యాఖ్యానించారు. అణ్వస్త్రాలను తగ్గించేందుకు రష్యాతో అమెరికా ఒప్పందం కుదుర్చుకుంటామని చెప్పారు. ‘అమెరికా, మరికొన్ని దేశాలు రష్యాపై ఆంక్షలు విధించాయి. ఆంక్షల వల్ల ఆ దేశం బాగా ఇబ్బందులు ఎదుర్కొంటోంది. రష్యాతో అమెరికా కొన్ని మంచి ఒప్పందాలు కుదుర్చుకుంటుంది. అణ్వస్త్రాల సంఖ్య బాగా తగ్గించడం అందులో ఒకటి’ అని తెలిపారు. ఉక్రెయిన్, సిరియా యుద్ధాల్లో రష్యా ప్రమేయానికి ఆగ్రహించిన ఒబామా యంత్రాంగం, మిగతా ఐరోపా దేశాలు రష్యాపై పలు కఠినతర ఆంక్షలు విఽధించిన సంగతి తెలిసిందే. రష్యా ఆంతర్యం, దాని నుంచి ఎదురయ్యే సవాళ్లు ట్రంప్కు అర్థం కాలేదని సీఐఏ చీఫ్ జాన్ బ్రెన్నన్ వ్యాఖ్యానించడంపై ట్రంప్ మండిపడ్డారు. రష్యా అధ్యక్షుడు వ్లాదిమిర్ పుతిన్తో కలిసి పనిచేయడం వల్ల బోలెడు ప్రయోజనాలు ఉన్నాయని చెప్పారు. ఆయన వ్యాఖ్యలపై నాటో దేశాలు విస్మయం వ్యక్తంచేశాయి. నాటోకు బద్ధవిరోధి అయిన పుతిన్కు స్నేహహస్తం అందించడాన్ని జీర్ణించుకోలేకపోతున్నాయి. ట్రంప్ హయాంలో అమెరికా తమకు అండగా నిలవదని భావిస్తున్నాయి. ఈ నేపథ్యంలో స్వీయరక్షణ బాధ్యతలను ఐరోపా ఖండమే చేపట్టాలని జర్మనీ చాన్స్లర్ ఏంజెలా మెర్కెల్ మిత్రదేశాలకు పిలుపిచ్చారు. నాటోకు పూర్తి మద్దతిస్తామని అమెరికా కొత్త రక్షణ మంత్రి జేమ్స్ మాటిస్ కాంగ్రె్సకు స్పష్టంగా చెప్పారని, ట్రంప్ తీరు అందుకు విరుద్ధంగా ఉందని జర్మనీ విదేశాంగ మంత్రి ఫ్రాంక్-వాల్టర్ స్టెయిన్మీర్ అన్నారు. సోవియట్ యూనియన్ నుంచి వేరుపడిన తూర్పు ఐరోపా దేశాలు, కమ్యూనిస్టుల పాలన నుంచి ప్రజాస్వామ్యం వైపు అడుగుపెట్టిన దేశాల్లో ట్రంప్ వ్యాఖ్యలు అలజడి రేపుతున్నాయి. ఉక్రెయిన్ అంతర్యుద్ధంలో రష్యా జోక్యం చేసుకుని క్రిమియాను విలీనం చేసుకున్న వైనాన్ని అవి గుర్తుచేసుకుంటున్నాయి.

landan, janavari 16: airopalo america ippatidaka anusaristuu vastunna videsaanga vidhaanaanni kotta adhyakshudu donald trump samuulamgaa marchivese avakaasaalu kanipistunnaayi. mukhyamgaa puurvapu soviat uniyannu edurkonenduku iropa deshaalatho kalisi erpaatu chesina uttara atlantic deshaala oppanda samsamstha (nato)nu aayana vadulukuntaaranna sanketaalu veluvadutunnaayi. ee kootamiki kaalam chellindani prakatinchina aayana.. rashyaatho anhu oppandam kudurchuntamani prakatinchadam airopalo prakampanalu srushtistunnaayi. british patrika ‘dhi times’, jarman patrika ‘biled’ku aadivaaram tolisari aayana ververugaa intervio icharu. ee sandarbhamgaa iropa samajam (eeu) nunchi briton vaidolagadam (breggit) goppa vishayamani cheppaaru. prajalu, aayaa deshaalu sweeya gurtimpu korukuntunnayani, briton kuudaa adhe korukundani telipaaru. twaralone migata iropa deshaalu kuudaa eeu nunchi bayataku vachestaayani josyam cheppaaru. tana hayamlo america, briton satvarame vaanijya oppandam kudurchukuntayannara. britonku taanu pedda abhimaaninani cheppaaru. tana talli scatland vaasi ani. british raani ante aamekentho ishtamani cheppaaru. pradhaani theresa mee tanatho bheti kaavaalani korutunnarani, taanu vaithousaloki adugupettagaane ee samavesam jarugutundannaru. paschimasialo yuddhakshetraala nunchi paaripotunna saranaarthulaku jarmani chansler enjela merkel aasrayamivvadaanni trump tappubattaaru. deenivalla iropa susthiratake muppu erpadindani aandolana vyaktamchaesaaru. ‘nato sainika kootami enado roopondinadi. ippati paristhitulaku panikiraadu. paiga america chestunna saayaaniki aidu deshaalu matrame dabbu chellistunnaayi. migata deshaalu paisa ivvadam ledu. paiga ugravaadampai poradadam ledu’ ani vyaakhyaaninchaaru. anvastraalanu tagginchenduku rashyaatho america oppandam kudurchukuntamani cheppaaru. ‘america, marikonni deshaalu rashyapai aankshalu vidhinchaayi. aankshala valla aa desham baga ibbandulu edurkontondi. rashyaatho america konni manchi oppandaalu kudurchukuntundi. anvastraala sankhya baga tagginchadam andulo okati’ ani telipaaru. ukreyin, siria yuddhaallo rashya prameyaaniki aagrahinchina obama yantraangam, migata iropa deshaalu rashyapai palu kathinatara aankshalu vidhinchina sangati telisinde. rashya aantaryam, daani nunchi edurayye savaallu trumpku artham kaaledani ciai cheef jan brennan vyaakhyaaninchadampai trump mandipaddaaru. rashya adhyakshudu vladimir putinto kalisi panicheyadam valla boledu prayojanaalu unnaayani cheppaaru. aayana vyaakhyalapai nato deshaalu vismayam vyaktamchaesaayi. natoku baddhavirodhi ayina putinku snehahastam andinchadaanni jeerninchukolekapothuna. trump hayamlo america tamaku andagaa nilavadani bhaavistunnaayi. ee nepathyamlo sweeyarakshana baadhyatalanu iropa khandame chepattalani jarmani chansler enjela merkel mitradesaalaku pilupicchaaru. natoku puurti maddatistaamani america kotta rakshana mantri james matis congresku spashtamgaa cheppaarani, trump teeru anduku viruddhamgaa undani jarmani videsaanga mantri frank-walter stainmeer annaru. soviat unian nunchi vaerupadina thoorpu iropa deshaalu, kamyuunistula paalana nunchi prajaaswaamyam vaipu adugupettina deshaallo trump vyaakhyalu alajadi reputunnayi. ukreyin antaryuddhamlo rashya jokyam chesukuni crimianu vileenam chesukunna vainaanni avi gurtuchesukuntunna.